CELEX: 32010R0858
Language: hr
Date: 2010-09-28 00:00:00
Title: Uredba Komisije (EU) br. 858/2010 od 28. rujna 2010. o izmjeni Uredbe (EZ) br. 951/2006 u pogledu izvoza izvan kvote i izvoznih dozvola

03/Sv. 40
               
               
                  HR
               
               
                  Službeni list Europske unije
               
               
                  271
               
            32010R0858
      
                  L 254/29
               
               
                  SLUŽBENI LIST EUROPSKE UNIJE
               
            UREDBA KOMISIJE (EU) br. 858/2010
      od 28. rujna 2010.
      o izmjeni Uredbe (EZ) br. 951/2006 u pogledu izvoza izvan kvote i izvoznih dozvola
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 134. i članak 161. stavak 3, u vezi s člankom 4.,
      budući da:
      
                  (1)
               
               
                  Uredbom Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (2), uspostavljaju se detaljna pravila za izvoz izvan kvote u sektoru šećera.
               
            
                  (2)
               
               
                  U članku 4.c Uredbe (EZ) br. 951/2006 navode se dokumenti koji predstavljaju dokaze o dolasku na odredište, koji moraju biti dostavljeni u slučaju da određena odredišta nisu prihvatljiva za izvoz šećera i/ili izoglukoze izvan kvote. Međutim, rizici od eventualnih trgovinskih prijevara su prilično ograničeni ako je količina šećera mala. Kako bi se pojednostavnio potreban administrativni posao primjereno je stoga predvidjeti odstupanje od ovog pravila u slučaju količina koja ne prelaze 25 tona.
               
            
                  (3)
               
               
                  Člankom 7.c Uredbe (EZ) br. 951/2006 utvrđuju se odredbe za obavješćivanje o izvozu izvan kvote. Kako bi se poboljšalo upravljanje režimom izvoza izvan kvote, primjereno je pojasniti da obavješćivanje država članica o primijenjenim količinama treba također raščlaniti po podnositeljima zahtjeva.
               
            
                  (4)
               
               
                  Za tržišnu godinu 2010./2011. člankom 1. stavkom 1. Uredbe Komisije (EU) br. 397/2010 od 7. svibnja 2010. o utvrđivanju količinskog ograničenja za izvoz šećera i izoglukoze izvan kvote do kraja tržišne godine 2010./2011. (3), utvrđeno je količinsko ograničenje na 650 000 tona za bijeli šećer obuhvaćen oznakom KN 1701 99, to jest za šesteroznamenkastu oznaku. Ako je potražnja za izvoznim dozvolama velika i godišnje količinsko ograničenje se brzo iskorištava, subjekti koji uvoze bijeli šećer pod različitim oznakama KN možda neće moći dobiti dovoljno dozvola kako bi pokrili svoja tradicionalna tržišta. Kako bi se poboljšala fleksibilnost režima izvan kvote, primjereno je dopustiti da se izvozne dozvole, izdane za proizvod od bijelog šećera obuhvaćen oznakom KN 1701 99, također mogu koristiti za izvoz različitih proizvoda od bijelog šećera obuhvaćenih istom oznakom KN.
               
            
                  (5)
               
               
                  U skladu s člankom 8.a točkom (b) Uredbe (EZ) br. 951/2006 izvozne dozvole za šećer ili izoglukozu izvan kvote izdane od 1. travnja 2010. valjane su od dana njihovog izdavanja do kraja petog mjeseca koji slijedi nakon toga. Međutim, to može prouzročiti ozbiljne poteškoće za određene izvoznike, i to za one koji opskrbljuju svoja tradicionalna tržišta tijekom cijele tržišne godine. Stoga je primjereno da se odredbe za tržišnu godinu 2009./2010. primjenjuju na trajnoj osnovi.
               
            
                  (6)
               
               
                  U skladu s člankom 1. stavkom 2. točkom (b) podtočkom i. Uredbe Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava izvoznih i uvoznih dozvola i potvrda o prethodno utvrđenim subvencijama za poljoprivredne proizvode (4), izvozne dozvole se moraju predočiti u slučaju izvoza proizvoda od šećera obuhvaćenih oznakom KN 1701. U skladu s dijelom II. Priloga II. navedenoj Uredbi iznos sredstva osiguranja koje treba položiti utvrđuje se na 110 EUR po toni. Zbog pravne sigurnosti i kako bi se osigurao jednak tretmana subjekata u svakoj državi članici primjereno je pojasniti u članku 12.a stavku 1. Uredbe (EZ) br. 951/2006 da se sredstvo osiguranja mora također položiti u slučaju izvoza šećera izvan kvote.
               
            
                  (7)
               
               
                  Uredbu (EZ) br. 951/2006 bi stoga trebalo na odgovarajući način izmijeniti.
               
            
                  (8)
               
               
                  Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
               
            DONIJELA JE OVU UREDBU:
      Članak 1.
      Uredba (EZ) br. 951/2006 mijenja se kako slijedi:
      
                  1.
               
               
                  U članku 4.c poglavlja II.a dodaje se sljedeći stavak 4.:
                  „4.   U slučaju izvoznih deklaracija koje se odnose na maksimalnu količinu od 25 tona šećera, i ako su ispunjeni uvjeti iz članka 24. stavka 2. točaka (a) i (b) Uredbe Komisije (EZ) br. 612/2009 (*), države članice oslobađaju izvoznike od pružanja dokaza predviđenih u stavku 1. i stavku 2. točkama (b) i (c) ovog članka. Prijevozna isprava ili njezin elektronički ekvivalent iz članka 17. stavka 3. Uredbe (EZ) br. 612/2009 predočuje se u svakom slučaju.
                  
                     (*)  SL L 186, 17.7.2009., str. 1.”"
						
               
            
                  2.
               
               
                  Poglavlje III. mijenja se kako slijedi:
                  
                              (a)
                           
                           
                              drugi podstavak članka 7.c stavka 1. zamjenjuje se sljedećim:
                              „Tražene količine raščlanjuju se po podnositelju zahtjeva i po osmeroznamenkastoj oznaci KN bez navođenja imena podnositelja zahtjeva. Države članice također obavješćuju Komisiju da nije predan niti jedan zahtjev za izvoznu dozvolu.”;
                           
                        
                              (b)
                           
                           
                              umeće se sljedeći članak 7.f:
                              „Članak 7.f
                              Korištenje izvoznih dozvola za šećer izvan kvote
                              Na izvoznim dozvolama izdanim za bijeli šećer izvan kvote obuhvaćen oznakom KN 1701 99 navode se oznake KN 1701 99 10 i 1701 99 90 i vrijede za svaku od njih.”;
                           
                        
                              (c)
                           
                           
                              članak 8.a zamjenjuje se sljedećim:
                              „Članak 8.a
                              Valjanost izvoznih dozvola za izvoz izvan kvote
                              Odstupajući od odredaba članka 5. ove Uredbe, izvozne dozvole izdane u pogledu količinskog ograničenja utvrđenog u skladu s člankom 61., prvim podstavkom, točkom (d) Uredbe (EZ) br. 1234/2007 vrijede kako slijedi:
                              
                                          (a)
                                       
                                       
                                          dozvole izdane između 1. listopada i 30. travnja dotične tržišne godine vrijede od dana njihovog izdavanja do 30. rujna tržišne godine;
                                       
                                    
                                          (b)
                                       
                                       
                                          dozvole izdane između 1. svibnja i 30. rujna dotične tržišne godine vrijede od dana njihovog izdavanja do kraja petog mjeseca koji slijedi nakon toga.”
                                       
                                    
                        
            
                  3.
               
               
                  U poglavlju V. članak 12.a mijenja se kako slijedi:
                  
                              (a)
                           
                           
                              stavak 1. zamjenjuje se sljedećim:
                              „1.   Podnositelj zahtjeva polaže sredstvo osiguranja od 110 EUR po toni šećera izvan kvote i 42 EUR po toni neto suhe tvari u slučaju izoglukoze izvan kvote.”;
                           
                        
                              (b)
                           
                           
                              stavak 4. zamjenjuje se sljedećim:
                              „4.   Ako su određena odredišta isključena s popisa za izvoz šećera izvan kvote i/ili izoglukoze, sredstvo osiguranja iz stavka 1. oslobađa se čim su ispunjeni zahtjevi stavka 3. ovog članka i zahtjevi članka 4.c ove Uredbe.”
                           
                        
            Članak 2.
      Stupanje na snagu
      Ova Uredba stupa na snagu 1. listopada 2010.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. rujna 2010.
         
            
               Za Komisiju
            
            
               Predsjednik
            
            José Manuel BARROSO
         
      
      
         (1)  SL L 299, 16.11.2007., str. 1.
      
         (2)  SL L 178, 1.7.2006., str. 24.
      
         (3)  SL L 115, 8.5.2010., str. 26.
      
         (4)  SL L 114, 26.4.2008., str. 3.